Saya mau tau Keluaran dari SimetriSiti. Jelaskan dalam bahasa melayu

Untuk mempromosikan SimetriSiti, pra-tempahan secara eksklusif bagi album boleh didapati di Lazada Malaysia dari 5 sehingga 9 Mei 2017. Bagaimanapun berikutan jumlah terhad bagi salinan dan kulit album eksklusif dan poskad tambahan, semua 300 salinan bagi edisi eksklusif habis dijual dalam masa 20 minit pada hari pertama. Tidak seperti keluaran kulit album piawai, versi eksklusif menampilkan kulit depan yang berbeza, lengkap dengan tandatangan bercetak Siti. Pada 5 Mei juga, beliau melancarkan album ini di The Royale Chulan Hotel, Kuala Lumpur. semasa pelancaran album ini, beliau menyanyikan 10 lagu SimetriSiti secara medley dalam masa 20 minit. Muzik video untuk "Segala Perasaan" dan "Bersandar Cinta" juga dipertontonkan semasa majlis itu.

Untuk pasaran Indonesia bagaimanapun, SimetriSiti hanya mengandungi 9 lagu. Sejak hakcipta lagu itu dikongsi antara Universal Music Group (Malaysia) dan Sony Music Indonesia, "Kisah Ku Inginkan", lagu duet bersama tidak dimuatkan dalam SimetriSiti di Indonesia. Bagaimanapun, lagu tersebut akan dimuatkan dalam album terbaru Judika yang akan datang.

Album SimetriSiti juga boleh didapati menerusi butik Creacion dan stesen minyak Petronas yang terpilih bersempena kehadiran bulan Ramadan, bagi memudahkan peminat mendapatkan album terbarunya.